Արմատական իսլամական աղանդի առաջնորդին նվիրված ջատագովական հրապարակումներում նույնպես կարելի է տեսնել ստահոդ պնդումներ այն մասին, թե իբր Գյուլենը աչքի է ընկնում երկրագնդի վրա գոյություն ունեցող համարյա բոլոր կրոնների հանդեպ հանդուրժողական վերաբերմունքով։ Այնինչ Գյուլենի «Չափանիշներ կամ կրակներ ճանապարհին» գրքում ընդգծվում է, թե իսլամ չդավանող ժողովուրդները ¥մշակույթները¤ թերարժեք են. «Հիրավի անհնար է հասկանալ այն ահավոր համառությունը, որով այլ մշակույթները մերժում են Ղուրանը, թեև իրենք են ավելի քան խղճուկ ու վհատ վիճակում հայտնվում, իսկ նրա լույսից զրկված սրտերը դադար չունեն և նրանց տառապանքներն են անսահման»։